《颂十玄谈·心印》
宋代·释印肃

将喻红炉火裹莲，精金百煅转光鲜。
居尘不染随宜用，始觉松风解说禅。

作者简介：释印肃（一一一五～一一六九），号普庵，俗姓余，袁州宜春（今属江西）人。六岁从寿隆院贤和尚出家，二十七岁礼寿隆贤法师落发为僧，二十八岁受甘露大戒于宜春城北开元寺。游湖湘，谒大沩牧庵忠公，有省。十三年，归寿隆。二十三年，主慈化寺。孝宗乾道二年（一一六六），始营梵宇。五年卒，年五十五。有《普庵印肃禅师语录》，收入《续藏经》。事见《语录》卷上《年谱》、《悟道因缘》、《塔铭》。　印肃诗，辑自《普庵印肃禅师语录》，编为三卷。